Frivaru 2006

3 di frivaru, venniridìa
Mari Russu - Na navi cu 1400 pirsuni, n viaggiu tra l'Arabbia Saudita e l'Egittu e chi traspurtava genti chi vinèvunu dû pellegrinaggiu â Mecca affunna. Pari ca li supèrstiti sunnu sulu quarchi dicina.

5 di frivaru, duminicadìa
Lìbbanu - Doppu li prutesti in Siria, n'àutra prutesta ntê strati di Beirut contra li giurnali danisi ca pubblicaru caricaturi irònici supra Maumettu: li manifistanti abbruciaru l'ammasciata danisi.

10 di frivaru, venniridìa
Torinu - Cuminzanu oi li Jòcura Olìmpici nvirnali. Li riflittura di tuttu lu munnu sunnu puntati supra l'Alpi.
Roma - Oi ricurri la "Jurnata dû ricordu", 'n mimoria di li migghiara di màrtiri taliani di li fòibbi, ammazzati dî cumunisti cumannasciuti dû ginirali juguslavu Titu, a la fini di la secunna guerra munniali. 

11 di frivaru, sabbatudìa
Tonga:Lu primu ministru, Lavaka Ata 'Ulukalala, si ritira e  Feleti Sevele addiventa lu primu nun nòbbili ncàrricu.
Roma - Lu virus dâ nfluenza aviaria arrivau in Italia. Na pocu di cigni migratura mureru in Sicilia, Calabbria e Pugghia a causa dû virus H5N1.

12 di frivaru, duminicadìa
Turinu - Prima midagghia d'oru pi l'Italia ntê Jòcura Olìmpici Nvirnali: Armin Zoeggeler vincìu la prova di lu slittinu. 

15 di frivaru, mercuridìa
Pariggi- Jacques Chirac dicìsi di urdinari la marcia narrèri dâ portaerei Clemenceau. Distinata a essiri smuntata di l'India, n cunnizzioni di sicurizza assai scarsi, la portaerei havi a riturnari n Francia, unni lu smantellamentu è sicuru. Si tratta di na vittoria mpurtanti pi lu muvumentu ecologgista Greenpeace.

16 di frivaru, jovidìa
Filippini - Na valanca di fancu distrùi nu paisi e fa circa 1400 morti, tra cui li 250 picciriddi di na scola elementari.

18 di frivaru, sabbatudìa
Roma - Lu ministru talianu Calderoli, chi s'avìa misu na cammisa cu li disigni di Maumettu, appi a lassari lu sò postu ntô Cuvernu, doppu li prutesti di la genti di Bengasi, chi vulìa tràsiri nta lu cunzulatu talianu, finuti cu 11 morti. 

21 di frivaru, martidìa
Nova York - Lu Metropolitan Museum of Art e lu cuvernu talianu s'accòrdanu pû rimpatriu d'oggetti d'antiquitati.  Tanti vìnniru arrubbati dâ Sicilia e sunnu oggetti prizziusi di l'èbbica greca, di versu lu sèculu V a.C..

23 di frivaru, jovidìa
Palermu - La squatra dû Palermu vincìu pi 1 a 0, cu nu gol di Godeas, lu Slavia Praga e si qualificau pi l'ottavi di finali di la Coppa UEFA, unni attrova la vincenti dâ partita di stasira Espanyol-Schalke 04. 

25 di frivaru, sabbatudìa
Pariggi - Lu virus H5N1 stirminau n'addivamentu di gaddi d'innia ntâ Francia centru-orientali. È lu primu casu 'n Europa di cuntaggiu ntra armali nun sarvaggî.

27 di frivaru, lunidìa
Sanremu - Accuminza lu 56o Festival dâ canzuni italiana.

28 di frivaru, martidìa
Berlinu - Pi la prima vota in Europa, lu virus H5N1 accumparìu nta un mammìfiru: un gattu attruvatu mortu nta l'ìsula di Ruegen, nta lu Mari Bàlticu, unni s'avìanu avutu varî casi di aceddi nfittati di lu virus aviariu.

Viditi puru

 Jinnaru 2006
 Marzu 2006
 2006

Catigurìa:Frivaru
Catigurìa:Nutizzî
Catigurìa:2006
Catigurìa:Abbinimenti